EkBass/fiwiki-20250220-pages-articles huggingface dataset:
Kuningas Nalin tarina

Kuningas Nalin tarina oli vuonna 2015 valmistuvaksi suunniteltu suomalainen 3D-animaatioelokuva. Elokuvahankkeen kansainvälinen nimi oli The Legend of King Nal. Sen tuotannosta vastasi helsinkiläinen animaatiostudio Osmo Production, ja ohjaajana toimi liettualainen Arturas Pozdniakovas. Kyseessä oli Suomen elokuvahistorian kallein tuotanto 11,5 miljoonan euron budjetillaan. Aiemmin ennätystä piti hallussaan 7,5 miljoonan euron budjetilla toteutettu Iron Sky. Aiemmin valmistumisvuodeksi oli ilmoitettu 2013. Tuottaja oli auto- ja taidekauppiaana työskennellyt Pekka Pirttiniemi, joka oli epäiltynä keskusrikospoliisin tutkinnassa olevassa Suomen suurimmassa taiderikosjutussa.. Elokuva pohjautui Intian kansalliseepokseen Mahabharataan. Vuonna 2012 yli sata ihmistä teki töitä Intiassa Kuningas Nalin tarinan parissa. Suomen Elokuvasäätiö myönsi elokuvalle tukea 800 000 euroa, joka oli enimmäistuki. Elokuussa 2014 säätiö ilmoitti perivänsä tuesta takaisin 610 000 euroa, sillä hanke ei ollut edistynyt aikataulussaan.Jussi Lehmusvesi, Elokuvasäätiö perää tukia animaatiohankkeelta, Helsingin Sanomat 21.8.2014 sivu B 4 Toukokuussa 2015 eläkeyhtiö Etera ilmoitti hakevansa tuotantoyhtiötä konkurssiin maksamattomien 130 000 euron eläkemaksujen takia. Yhtiö asetettiin konkurssiin huhtikuussa 2019. == Lähteet == Luokka:3D-elokuvat Luokka:Suomalaiset animaatioelokuvat Luokka:Peruutetut elokuvat
Itäkanadansusi

Itäkanadansusi eli metsäsusi eli algonquininsusi (Canis lupus lycaon) on suden alalaji joka elää Pohjois-Amerikassa. == Ulkonäkö ja koko == Itäkanadansusi on pienempi kuin harmaasusi ja sillä on harmaanpunertava turkki, jossa on mustaa selässä ja kyljissä. Sen iho on harmaan rusehtava. Korvien takana on punertavaa väriä, tämä on merkki sen sukulaisuudesta punasuden kanssa. Täysin mustia tai valkoisia yksilöitä ei ole tavattu. Itäkanadansusi on myös sirompi kuin harmaasusi ja sillä on myös enemmän kojoottimaisia piirteitä. Tämä on mahdollista sillä sudet ja kojootit usein risteytyvät keskenään. Itäkanadansuden paino on 25–30 kilogrammaa, eli huomattavasti pienempi kuin harmaasusi. Alalajien määrittäminen on ollut vaikeaa sillä susi, punasusi ja kojootti risteytyvät helposti keskenään. Näin luonnostaan tavataan suuri kirjo erilaisia ristisiitoksia eli hybridejä ja tämän lisäksi kullekin lajille on suuri määrä alalajeja, jotka jo ulkonäöltään eroavat huomattavasti toisistaan. == Levinneisyys == Itäkanadansusia on pääasiassa vain Algonquinin puistossa Kanadan ja Yhdysvaltojen rajalla. Susien istuttamista muualle Yhdysvaltojen koillisosaan on harkittu. == Elintavat == Itäkanadansusi saalistaa valkohäntäpeuroja, hirviä, jäniseläimiä ja jyrsijöitä mukaan lukien majavia, piisameja ja hiiriä. Sudet metsästävät useimmin majavia kesällä ja talvella valkohäntäpeuroja. == Luokittelu == Lajia on pidetty suden alalajina, mutta se saattaa olla oma lajinsa (Canis lycaon). Näin se olisi neljäs ”susi” Pohjois- Amerikassa pienimmän eli kojootin (Canis latrans) keskikokoisen punasuden (Canis rufus) ja suden eli harmaasuden (Canis lupus) kanssa. == Lähteet == * === Viitteet === == Aiheesta muualla == * * Luokka:Susi
Samppa Kivelä

Samuli (Samppa) Matias Kivelä (26. maaliskuuta 1936 Rovaniemi – 4. toukokuuta 1977 Rovaniemi) oli suomalainen runoilija. Kivelän vanhemmat olivat peltiseppä Juho Einari Kivelä ja Hilda Maria Kananen. Hän valmistui merkantiksi vuonna 1955 Rovaniemen kauppaoppilaitoksesta ja toimi sitten sähköttäjäharjoittelijana Rovaniemen lennätinkonttorissa ja apulaisena J. Kivelän peltisepänliikkeessä. == Teoksia == * Unipuun alla. Kassiopeia, Rovaniemi 1967 * Kuunkukat. Kassiopeia, Rovaniemi 1971 * Sydämenmuotoinen varjo. Kassiopeia, Rovaniemi 1972 * Murhe saapuu odottamatta. Pohjoiset kirjailijat, Rovaniemi 1975 == Lähteet == * * Kirjasampo.fi : Samppa Kivelä Luokka:Suomalaiset runoilijat Luokka:Vuonna 1936 syntyneet Luokka:Vuonna 1977 kuolleet
Seppo Jokinen (runoilija)

Seppo Pellervo Jokinen (19. joulukuuta 1927 Helsinki – 13. huhtikuuta 2010) oli suomalainen runoilija. == Teoksia == * Runoja. Otava 1954 * Hukkumistapaus : romaani. WSOY 1957 * Aakkoset : runoja. WSOY 1962 == Lähteet == * == Viitteet == Luokka:Suomalaiset runoilijat Luokka:Vuonna 1927 syntyneet Luokka:Vuonna 2010 kuolleet
Ali Oksala

Ali Oksala (s. 1980 Rovaniemi) on suomalainen painonnostaja. Seuratasolla hän edusti Rovaniemen Reipasta. Ali Oksala oli 1990-luvun lopulla Suomen kärkihahmoja painonnostossa. Hänen parhaita saavutuksiaan olivat nuorten EM- hopea yhteistuloksessa vuonna 1999 sekä EM-pronssi vuonna 2000. Hän sijoittui nuorten MM-kisoissa vuonna 1998 viidenneksi ja vuonna 2000 kuudenneksi. Oksalalla on edelleen hallussa useita Suomen sekä pohjoismaiden ennätyksiä painoluokissa 77 ja 85 kg. Hänellä oli myös hetken hallussaan nuorten Euroopan-ennätys alle 85 kg:n sarjan työnnössä. Hänen kisaennätyksensä olivat 77 kilon sarjassa 150,5 kg tempauksessa ja 185,5 kg työnnössä sekä yhteistulos 332,5 kg. == Lähteet == * * Luokka:Suomalaiset painonnostajat Luokka:Vuonna 1980 syntyneet Luokka:Elävät henkilöt
Barry (Wales)

thumb|All Saints Church -kirkko kadun päässä Barryssa Barry () on kaupunki Walesin etelärannikolla. Sen asukasluku on 47 863 asukasta (2001). Barry on Vale of Glamorgan -hallintoalueen keskus ja sen suurin kaupunki. Kaupunki sijaitsee alle 16 kilometriä Cardiffin keskustasta lounaaseen. Barry tunnetaan erityisesti rantalomakohteena. Barryn alue oli asuttu jo pronssikaudella, mutta kaupunki alkoi varsinaisesti kasvaa vuonna 1884, kun sinne rakennettiin satama. Kaupungin nimen uskotaan tulevan Saint Baruc -pyhimyksestä, joka on haudattu Barryyn. == Lähteet == ==Aiheesta muualla== Luokka:Walesin kunnat
Intiansusi

Intiansusi (Canis lupus pallipes) on harmaasuden pienikokoinen alalaji, jota tavataan Intiassa ja eteläisessä Aasiassa. Jotkut tutkijat pitävät intiansutta ja arabiansutta samana lajina. Intiansusi voi olla myös uusi koiraeläinlaji (Canis indica). Aasiassa asuu vähiten tunnetut suden alalajit, joista osa on jo sukupuuton partaalla. arabiansusi (Canis lupus arabs), tiibetinsusi (Canis lupus chano), kaukasiansusi (Canis lupus campestris) ja Intiansusi (Canis lupus pallipes). Näistä lajeista on esitetty, että ne sisältäisivät kaksi aivan uutta alalajia; himalajansusi ja intiansusi. == Luokittelu == Vuonna 2009 CITESille ehdotettiin Canis indican erottamista omaksi lajikseen. Tämä perustui yhteen tutkimukseen, jossa käytettiin pientä määrää näytteitä lähinnä tarhoissa kasvaneista yksilöistä. Ehdotus hylättiin, mutta nimi listattiin synonyymiksi ja tutkijoille suositeltiin laajempia kenttäkokeita. Intiansusi voi siis olla * suden itsenäinen alalaji * sama alalaji kuin arabiansusi * tai ainakin osa intiansuden populaatiosta voi muodostaa oman koiraeläinlajinsa Intiansudet risteytyvät villiintyneiden koirien kanssa mikä voi olla uhka koko lajin olemassaololle. == Ulkonäkö == Intiansudet ovat pääosin pienempiä kuin Euroopan sudet; noin 91 cm pitkä, 66 cm korkea, hännän pituus 41–46 cm. Turkin väritys vaihtelee harmahtavan punaisesta punertavan valkoiseen mustin kärjin. Intiansusilla kuten arabiansusillakin karva on lyhyempi ja ohuempi kesällä, vaikkakin karva selässä on pitkä kesälläkin. Talvikarva on pitkä, mutta ei niin pitkä kun pohjoisessa asuvilla susilla. Karvan pituus olkapäiden kohdalla on 50–85 mm pitkä ja 35–65 mm pitkä kyljissä. Pisinkään karva ei yllä samoihin mittoihin tiibetinsuden kanssa. Intiansudet ovat suurempia, tummempiturkkisia ja pää on suhteessa suurempi kuin arabiansudella. == Levinneisyys == Intiansudet elävät pääasiassa Intiassa, Turkissa ja myös Saudi-Arabiassa, Israelissa ja Iranissa. Intiansusia tavattiin aiemmin laajasti Intiassa, mutta sen elinalue on pienentynyt paljon. Nykyisin pinniä susilaumoja on Karnatakassa, Maharashtrassa, Gujaratissa, Rajasthanissa ja Biharissa. == Lähteet == *http://www.tunturisusi.com/eksoottiset.htm === Viitteet === Luokka:Susi
Liisa Hiisku

Liisa Rakel Lindroos, kirjailijanimi Liisa Hiisku (4. syyskuuta 1913 Kangasala – 19. joulukuuta 2016) oli suomalainen nuortenkirjailija. == Teoksia == * Stiina löytää tiensä : romaani. Pellervon nuorisokirjoja 1. Pellervo-seura, Helsinki 1946 * Muistathan vielä Stiinan : tyttöromaani. Pellervo-seura, Helsinki 1947 == Lähteet == * * Pirkanmaalaista kaunokirjallisuutta === Viitteet === Luokka:Suomalaiset lasten- ja nuortenkirjailijat Luokka:Vuonna 1913 syntyneet Luokka:Vuonna 2016 kuolleet Luokka:Yli satavuotiaiksi eläneet suomalaiset
Alaskantundrasusi

Alaskantundrasusi (Canis lupus tundrarum) on suurikokoinen arktinen tundrasusi. Alaskantundrasusi asustaa Arktista rannikkoa myöten Alaskassa. == Sosiaalinen käyttäytyminen == Alaskantundrasudet elävät pääosin pienissä laumoissa jotka koostuvat alfaparista ja niiden jälkeläisistä, jotka eivät ole vielä löytäneet parittelukumppania. Alfauros johtaa laumaa alfanaaraan kanssa. Kaikki lauman jäsenet osallistuvat pentujen kasvatukseen sekä metsästykseen. Vaikkakin sudet elävät laumoissa, jotkin nuoret yksilöt voivat elää myös yksin. == Ruokavalio ja metsästyskäyttäytyminen == Alaskantundrasudet syövät pääasiassa karibuita ja myskihärkiä. Aikuinen saalis on yleensä liian iso yksinäiselle sudelle, joten suuren eläimen saalistus vaatii ryhmätyöskentelyä. Jos sudet eivät kykene väijyttämään saaliitaan, myskihärät usein muodostavat kehän suojellakseen lauman heikkoja jäseniä. Sudet eivät pysty rikkomaan kehää, mutta yrittvät saada härät pakenemaan. Jos lauma pakenee, sudet eristävät ja tappavat heikoimman härän. == Ulkonäkö == Alaskantundrasusi on pääosin täysin valkoinen, turkin värin vaihtelua voi olla valkoisesta kerman valkoiseen, selkärangan myötäisesti karva voi olla tumma kuten myös häntäkin. Pituus 100–150 cm (ilman häntää) Korkeus 56–80 cm Paino 80 kg (naaraat ovat pienempiä) Sukukypsyys Uros: 3 vuotta, Naaras: 2 vuotta Keskimääräinen pentueen koko 4-5 Kantoaika 61-63 vrk Eliniän odote 12-17 vuotta == Lähteet == Luokka:Susi fr:Canis lupus tundrarum
Gotta Be You (One Directionin kappale)

Gotta Be You on brittiyhtye One Directionin single levyltä Up All Night. Single julkaistiin 11. marraskuuta 2011. Se sijoittui julkaisuviikollaan Irlannin ja Britannian singlelistalla kolmannelle sijalle. ==Lähteet== Luokka:Vuoden 2011 kappaleet Luokka:One Directionin kappaleet
Manitobansusi

Manitobansusi Canis lupus griseoalbus tunnetaan monilla eri nimillä saskatshewaninsusi, Grey-White Wolf ja Manitoba Wolf. Kaikki tutkijat eivät pidä sitä omana alalajinaan vaan vain isokokoisina Canis lupus hudsonicus -alalajin yksilöinä.The Manitoba Wolf Wolves Of The World Cosmo Smith ==Ulkonäkö== Suden väritys vaihtelee paljon, harmaa, ruskea, musta ja harvinainen valkoinen. ==Levinneisyys== Manitobansutta on tavattu Manitoban lisäksi Saskatchewanissa ja Albertan pohjoisosissa. ==Lähteet== == Aiheesta muualla == *Suden alalajit Tunturisusi Luokka:Susi
Teeveestä tuttu

Teeveestä tuttu on vuonna 1989 TV2-kanavalla esitetty visailuohjelma. Teeveestä tuttu -ohjelmasarjassa on kaksi kilpailijaa, joille esitetään näytteitä 1960- ja 1970-lukujen televisio-ohjelmista, ja tehdään niihin perustuvia kysymyksiä. Juontajana ja kisan tuomarina toimi Teija Sopanen. Ohjelman toimitti Veikko Koski ja tv-ohjaajana oli Jukka Rautiainen. Luokka:Visailuohjelmat Luokka:Yle TV2:n televisio-ohjelmat Luokka:1980-luvun televisiosarjat
Sergio Ciani

Sergio Ciani (7. syyskuuta 1935 Rooma – 5. syyskuuta 2015 Ostia, Rooma) oli italialainen näyttelijä. Hänet tunnettiin myös taiteilijanimellä Alan Steel. Ciani aloitti elokuvauransa sijaisnäyttelijänä ja esitti sivurooleja peplumelokuvissa Herkules ja Lyydian kuningatar (1959) sekä Marathonin sankari (La battaglia di Maratona, 1959). 1960-luvulla hän näytteli pääosia monissa mytologisaiheisissa voimamieselokuvissa. Niistä tunnetuimpia on tieteisfiktion aineksia sisältävä Maciste e la regina di Samar (1964). Seuraavan vuosikymmenen aikana Ciani teki muutamia b-filmirooleja ja näytteli vuodesta 1974 lähtien teatterissa. Myöhemmin hän opetti puhetekniikkaa Roomassa. ==Filmografia== * Herkules ja Lyydian kuningatar (Ercole e la regina di Lidia, 1959) * Marathonin sankari (La battaglia di Maratona, 1959) * Sansone (”Simson”, 1961) * La furia di Ercole (”Herkuleen raivo”, 1962) * Ursus, il gladiatore ribelle (”Ursus, kapinallinen gladiaattori”, 1962) * Golia e il cavaliere mascherato (”Goliat ja naamioitu ratsumies”, 1963) * Simson ja orjakuningatar (Zorro contro Maciste, 1963) * Il vecchio testamento (”Vanha testamentti”, 1963) * Ercole contro Roma (”Herkules vastaan Rooma”, 1964) * Ercole, Sansone, Maciste e Ursus gli invincibili (”Voittamattomat Herkules, Simson, Maciste ja Ursus”, 1964) * Ursus voittamaton (Gli invincibili tre, 1964) * Maciste e la regina di Samar (”Maciste ja Samarin kuningatar”, 1964) * Sansone contro il Corsaro Nero (”Simson vastaan Musta Kaappari”, 1964) * Sansone e il tesoro degli Incas (”Simson ja inkojen aarre”, 1964) * A... come assassino (”M niinkuin murhaaja”, 1966) * Un colpo da re (”Kuninkaan laukaus”, 1966) * Addio, mamma! (”Hyvästi, äiti!”, 1967) * Sapevano solo uccidere (”He osasivat vain tappaa”, 1968) * La furia dei Khyber (”Khyber-solan raivo”, 1970) * In nome del padre, del figlio e della Colt (”Isän, pojan ja coltin nimeen”, 1971) * Küçük kovboy (”Pikku cowboy”, Turkki 1973) * Minä olen nopein Mulligan (Mi chiamavano ’Requiescat’... ma avevano sbagliato, 1973) * Dagli archivi della polizia criminale (”Rikospoliisin arkistosta”, 1973) * Robin Hood iskee (Storia di arcieri, pugni e occhi neri, 1976 – näyttelijä ja käsikirjoittaja) * Io tigro, tu tigri, egli tigra (1978) * Baby Love (1979) ==Lähteet== ==Aiheesta muualla== * * Alan Steel at Brian’s Drive-In Theater Luokka:Italialaiset näyttelijät Luokka:Vuonna 1935 syntyneet Luokka:Vuonna 2015 kuolleet
Fläkt Woods

Fläkt Woods Oy on suomalainen ilmastointilaitteita valmistava yritys. Yhtiön palveluksessa on noin 350 henkilöä ja sen liikevaihto on yli 100 milj. euroa. Fläkt Woods valmistaa ilmastointipuhaltimia Turussa, ilmastointikanavia ja kanavaosia Turussa sekä ilmastoinnin päätelaitteita Toijalassa. Fläkt Woods Oy kuuluu kansainväliseen FläktGroupiin, joka toimii 65 maassa ja työllistää 3600 ihmistä. FläktGroup syntyi vuonna 2016 kun Fläkt Woods ja DencoHappel yhdistyivät. == Taustaa == Suomessa Fläkt Woodsin juuret johtavat vuonna 1931 perustettuun Suomen Puhallintehtaaseen, joka osti Nokialta vuonna 1986 Ilmateollisuus Oy:n. Vuonna 1988 Suomen Puhallintehtaasta ja ruotsalaisesta AB Fläktistä tuli osa ABB:tä. 1980- ja 1990-luvun vaihteessa Suomen Puhallintehdas -yhtymään kuului emoyhtiön lisäksi kaksitoista tytäryritystä: Ilmateollisuus Oy, Stratos Ilmastointi Oy, Fläkt Service Oy sekä paikallista urakointiliiketoimintaa harjoittavat itsenäiset yrittäjäyhtiöt Pohjois- Ilmastointi Oy, Lounais-Ilmastointi Oy, IlmaRex Oy, Ilma-Veikot Oy, Ilmantekijät Oy, Ilmapörssi Oy, Ilma-Rauta Oy, Fläkt Kylmä Oy ja Sata- Ilmastointi Oy. Vuonna 1990 ilmanvaihdon päätelaitteita valmistava Lapinleimu Oy siirtyi Suomen Puhallintehtaan omistukseen. Vuodenvaihteessa 1991 - 1992 Suomen Puhallintehdas siirtyi ABB Strömberg -konserniin ja yhtiön nimi muuttui ABB Fläkt Oy:ksi. Tytäryhtiönä toiminut Lapinleimu Oy fuusioitiin vuonna 1997 ABB Fläkt Oy:hyn. Joulukuussa 2001 ABB myi ilmankäsittelytuotteiden liiketoiminnan Global Air Movementille, ja helmikuussa 2002 syntyi uusi yhtiö, Fläkt Woods Group, kun ABB:n ilmankäsittelytuotteiden liiketoiminta ja englantilainen puhallinvalmistaja Woods Air Movement Ltd. yhdistyivät uudeksi Fläkt Woods Group -yhtiöksi. Vuonna 2007 Fläkt Woods Group siirtyi Equistonen ja Sagardin omistukseen. Vuonna 2016 Equistone ja Sagard myivät Fläkt Woods Groupin pääomasijoitusyhtiö Tritonille. Tässä yhteydessä Fläkt Woods ja Tritonin vuonna 2014 hankkima ilmankäsittely- ja ilmastointilaitteita sekä suodattimia valmistava DencoHappel yhdistyivät muodostaen FläktGroupin. == Lähteet == == Aiheesta muualla == *Fläkt Woods Oy *Oy Suomen Puhallintehdas Pörssitiedossa Luokka:Suomalaiset rakennustuotevalmistajat Luokka:Rakentamisen tuotemerkit
Sarvekkaat

Sarvekkaat (Bucorvidae) on lahkoon Bucerotiformes kuuluva heimo, johon kuuluu vain yksi suku, Bucorvus, sekä kaksi lajia, kalkkunasarvekas (B. abyssinicus) ja etelänkalkkunasarvekas (B. leadbeateri). Aiemmin sarvekkaita pidettiin sarvinokkien (Bucerotidae) alaheimona Bucorvinae. Nykyään ne on eroteltu omaksi heimokseen Bucorvidae, joka on Bucerotidaen sisarryhmä. == Lähteet == Luokka:Sarvinokkalinnut
Peruutuksia

__NOTOC__ Peruutuksia () on kirkkoisä Augustinuksen kirjoittama omaelämäkerrallinen teos, jossa hän käy läpi elämänsä aikana kirjoittamiaan kirjoja ja esittää niihin itsekriittisiä korjauksia. Teosta on kutsuttu Augustinuksen myöhemmän iän ”tunnustuksiksi” viitaten hänen aiemmin kirjoittamaansa teokseen Tunnustukset. == Sisältö == Augustinus kirjoitti teoksen noin vuosien 427–429 välisenä aikana. Ajatuksen teoksen kirjoittamisesta hän oli saanut jo vuonna 412. Hänen tavoitteenaan oli käydä läpi kaikki kirjoittamansa kirjat, saarnat ja kirjeet. Ajanpuutteen vuoksi hän päätyi kuitenkin käsittelemään vain 93 laajempaa tutkielmaansa, kun taas kirjeet ja saarnat jäivät teoksen ulkopuolelle. Augustinus pyrki teoksessaan korjaamaan teoksissaan olevat vakavammat virheet. Teos koostuu esipuheesta ja kaksiosaisesta teosten läpikäynnistä. Ensimmäinen osa käsittelee 26 teosta, jotka hän kirjoitti ennen vihkimistään piispaksi. Toinen osa käsittelee 67 teosta, jotka hän kirjoitti vihkimyksen jälkeen. Korjausten lisäksi Augustinus antaa tietoja muun muassa teosten nimien valitsemisesta sekä kirjojen vastaanottajista tai niistä henkilöistä joille kirjat oli omistettu.Augustinus: Peruutuksia I–II. Hän vaikuttaa käsittelevän teoksiaan aikajärjestyksessä, mikä on auttanut hänen teostensa ajoittamisessa. Osa Augustinuksen tekemistä korjauksista on hyvin pieniä, kuten yhden sanan lisäämisiä lauseeseen. Tunnetuimpia teoksiaan Jumalan valtio ja Tunnustukset Augustinus käsittelee vain lyhyesti. Korjaamisen lisäksi Augustinuksen tavoitteena vaikuttaa olleen myös teostensa puolustaminen. Puolustamista kaipasivat erityisesti hänen varhaisemmat teoksensa, koska pelagiolaiset olivat pyrkineet väittämään Augustinuksen olleen näissä teoksissa samaa mieltä heidän kanssaan muun muassa vapaata tahtoa koskien. == Lähteet == == Kirjallisuutta == * * Augustinus: Retractationes. Teoksessa == Aiheesta muualla == * Augustinus: Retractionum libri duo. S. Aurelii Augustini Opera Omnia. Luokka:Augustinuksen teokset Luokka:Omaelämäkerrat
Timo Nurmos

Timo Nurmos (s. 1. elokuuta 1959 Kemi) on suomalainen ravivalmentaja. Hän on vaikuttanut Ruotsissa vuodesta 2002 lähtien. Nurmos on onnistunut Ruotsin vuosinaan nousemaan maan menestyneimpien ja arvostetuimpien valmentajien joukkoon. Hänen valmentamansa hevoset ovat voittaneet useita suurkilpailuja Ruotsissa, Suomessa ja Keski-Euroopassa. Viime vuosina Nurmoksen tallin hevoset ovat palkintorahoina ansainneet vuosittain keskimäärin noin 22 miljoonaa kruunua. Huippuvuosi oli 2009, jolloin ne voittivat 181 kertaa ja ansaitsivat yli 25 miljoonaa kruunua. Svensk Travsportin tilastot Viitattu 6.11.2012. Timo Nurmos aloitti hevosten valmentamisen jo 15-vuotiaana kotitilallaan Kemissä. Ennen Niinisalon Eläinlääkintäkoulussa suorittamaansa varusmiespalvelusta hän työskenteli vuoden legendaarisen Tuomo Mäkelän talleilla Kiikassa. Uransa alkuaikoina Nurmos toimi myös ohjastajana. Hän voitti muun muassa kotiratansa Tornion Laivakankaan ajajaliigan heti ensimmäisenä kilpailukautenaan vuonna 1977 ollessaan vasta 16-vuotias. 1980-luvulla Nurmos aloitti ammattimaisen valmennustoiminnan Torniossa ja lopetti samalla ohjastamisen. 2000-luvun alussa hän muutti perheineen Ruotsiin. Nykyään Timo Nurmoksella on 180 hevosen valmennustalli Fitunan kartanossa, joka sijaitsee Nynäshamnin kunnassa noin 30 kilometriä Tukholman keskustan eteläpuolella. ==Lähteet== *Timo Nurmoksen kotisivut === Viitteet === Luokka:Suomalaiset ravivalmentajat Luokka:Ruotsinsuomalaiset henkilöt Luokka:Vuonna 1959 syntyneet Luokka:Elävät henkilöt
Harald Wallin

Johan Harald Alfred Wallin (27. helmikuuta 1887 Göteborg - 16\. kesäkuuta 1946 Göteborg) oli ruotsalainen kilpapurjehtija ja olympiamitalisti. Hänen seuransa oli göteborgilainen GKSS. Wallin sai Lontoon olympialaisissa 1908 hopeaa 8mR- luokasta ja oli voittamassa kultaa 10mR-sarjassa Tukholman kisoissa 1912. == Lähteet == * Wallinin profiili sports-reference.com -sivustolla Luokka:Ruotsalaiset kilpapurjehtijat Luokka:Ruotsalaiset olympiavoittajat Luokka:Vuonna 1887 syntyneet Luokka:Vuonna 1946 kuolleet
Luettelo Azerbaidžanin lentoyhtiöistä

Tämä on luettelo lentoyhtiöistä, joilla on tai on ollut Azerbaidžanin siviili- ilmailuviranomaisen myöntämä toimintalupa. ==Nykyiset lentoyhtiöt== Lentoyhtiö IATA ICAO Kuva Kutsutunnus Aloitti toiminnan Azal Avia Cargo - AHC AZAL AVIA CARGO 1996 Azerbaijan Airlines J2 AHY AZAL 1992 Silk Way Airlines ZP AZQ SILK LINE 2001 Sky Wings \- - - ? SW Business Aviation - ESW W-BUSINESS 2006 Turan Air 3T URN TURAN 1994 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Imair Airlines - ITX IMPROTEX 1994 2009 ==Katso myös== * Luettelo lentoyhtiöistä ==Lähteet== * Lentoyhtiöt Azerbaidžan
Asplund

Asplund on muun muassa seuraavien henkilöiden sukunimi: *Allan Asplund (1906–1961), suomalainen päätoimittaja *Anneli Asplund (s. 1939), suomalainen kansanmusiikin ja folkloristiikan tutkija *Birger Asplund (1929–2023), ruotsalainen moukarinheittäjä *Carl-Erik Asplund (1923–2024), ruotsalainen pikaluistelija ja olympiamitalisti *Dan Asplund (1948–2020), suomalainen diplomi-insinööri ja tekniikan tutkimusprofessori *Gunnar Asplund (1885–1940), ruotsalainen arkkitehti *Ida Asplund (s. 1979), suomenruotsalainen yhteiskunta-aktivisti *Karl Asplund (1890–1978), ruotsalainen runoilija, filosofian tohtori, kriitikko ja taidekaupan toimitusjohtaja *Katarina Asplund (1690–1758), suomalainen pietistinen uskonnollinen vaikuttaja *Lillian Asplund (1906–2006), viimeinen elossa ollut RMS Titanicilta hengissä selvinnyt yhdysvaltalainen *Rasmus Asplund (s. 1997), ruotsalainen jääkiekkoilija *Roy Asplund (s. 1935), suomalainen viulisti ja musiikkipedagogi *Turo Asplund (s. 1985), suomalainen jääkiekkoilija *Volter Asplund (1893–1932), suomalainen jääkärieverstiluutnantti.
Berglund

Berglund on muun muassa seuraavien henkilöiden sukunimi: *Alma Berglund (1874–1947), suomalainen näyttelijä *Anders Berglund (s. 1948), ruotsalainen säveltäjä, kapellimestari ja pianisti *Anne-Marie Berglund (1952–2020), ruotsalainen runoilija, kirjailija, novellikirjoittaja ja kuvataiteilija *Bo Berglund (s. 1955), ruotsalainen jääkiekkoilija *Bo Berglund (s. 1948), ruotsalainen ratameloja *Charles Berglund (s. 1965), ruotsalainen jääkiekkoilija ja valmentaja *Christian Berglund (s. 1980), ruotsalainen jääkiekkoilija *Elina Berglund (s. 1984), ruotsalainen hiukkasfyysikko *Filip Berglund (s. 1997), ruotsalainen jääkiekkoilija *Gustav Berglund (s. 2001), ruotsalainen jääkiekkoilija *Hans Berglund (1918–2006), ruotsalainen ratameloja ja olympiavoittaja *Jack Berglund (s. 2006), ruotsalainen jääkiekkoilija *Joel Berglund (1903–1985), ruotsalainen oopperalaulaja *Juha Berglund (s. 1959), suomalainen viinialan yrittäjä, tietokirjailija ja Nanson hallituksen puheenjohtaja *Kalle Berglund (s. 1996), ruotsalainen keskimatkojen juoksija *Kelli Berglund (s. 1996), yhdysvaltalainen näyttelijä ja laulaja *Kristofer Berglund (s. 1988), ruotsalainen jääkiekkoilija *Paavo Berglund (1929–2012), suomalainen orkesterinjohtaja *Patrik Berglund (s. 1988), ruotsalainen jääkiekkoilija *Per-Arne Berglund (1927–2002), ruotsalainen yleisurheilija *Sten Berglund (1947–2024), ruotsalainen valtiotieteilijä *Victor Berglund (s. 1999), ruotsalainen jääkiekkoilija.
Iglesias (Italia)

Iglesias on kaupunki Sardinian länsiosassa sijaitsevassa Etelä-Sardinian maakunnassa Italiassa. Kaupungissa on vajaat 30 000 asukasta. Kunta on perustettu 1200-luvulla. 1800-luvun puolivälissä Iglesiasista tuli tärkeä kaivoskeskus. Nykyään kaivoksista monet ovat hylättyjä. == Lähteet == == Aiheesta muualla == Luokka:Sardinian kaupungit Luokka:Etelä-Sardinian maakunnan kunnat
Danielsson

Danielsson tai Danielson on muun muassa seuraavien henkilöiden sukunimi: ==Danielsson== *Alx Danielsson (s. 1981), ruotsalainen kilpa-autoilija *Anders Danielsson (s. 1953), Ruotsin turvallisuuspoliisin päällikkö *Axel Danielsson (1863–1899), ruotsalainen toimittaja, kirjailija ja sosiaalidemokraattinen poliitikko *Bengt Danielsson (1921–1997), ruotsalainen kansantutkija ja kirjailija *Emil Danielsson (1882–1967), suomalainen taidemaalari *Emil Danielsson (1878–1965), suomalainen merimies ja helluntailiikkeen lähetyssaarnaaja *Emil Danielsson (s. 1997), ruotsalainen keskipitkien ja kestävyysmatkojen juoksija *Guðmundur Daníelsson (1910–1990), islantilainen kirjailija *Ingvar Danielsson (1922–2016), suomalainen kemisti, professori *Jenny Danielsson (s. 1994), suomalainen jalkapalloilija *Johan Danielsson (s. 1982), ruotsalainen poliitikko ja europarlamentaarikko *Kikki Danielsson (s. 1952), ruotsalainen laulaja *Lars Danielsson (s. 1958), ruotsalainen jazzmuusikko *Matti Danielsson (1926–2007), suomalainen keskimatkojen juoksija *Nicklas Danielsson (s. 1984), ruotsalainen jääkiekkoilija *Olga Danielsson (1889–1965), suomenruotsalainen runoilija *Paul Danielsson (1891–1988), suomalainen pappi, opettaja ja Lapuanliikkeen vaikuttaja *Tage Danielsson (1928–1985), ruotsalainen kirjailija, elokuvaohjaaja, näyttelijä, koomikko ja muusikko ==Danielson== * Alfred Filip Danielson (1856–1904), suomalainen opettaja, maanviljelijä ja valtiopäivämies * Axel Danielson (1888–1938), suomalainen jääkärimajuri * Bryan Danielson (s. 1981), yhdysvaltalainen showpainija * Carl Danielson (1866–1945), suomalainen opettaja ja taidemaalari * Elin Danielson-Gambogi (1861–1919), suomalainen taidemaalari * J. R. Danielson-Kalmari (vuoteen 1906 Danielson, 1853–1933), suomalainen historiantutkija, professori, poliitikko ja valtioneuvos, Alfred Filip Danielsonin veli * Marcus Danielson (s. 1989), ruotsalainen jalkapalloilija * Tom Danielson (s. 1978), yhdysvaltalainen maantiepyöräilijä.
Vihdin Teatteri

Vihdin Teatteri on vuonna 1971 perustettu teatteri, joka sisältää sekä ammattiteatterin että nuorisoteatteri TenTeenin. Teatteri sijaitsee Vihdissä, Nummelan taajamassa. Teatterilla on kolme näyttämöä: * Kesäteatteri, Vihdin kirkonkylä (Kirkkoniementie 12) * Luksian näyttämö, Nummela (Ojakkalantie 2, ammattioppilaitoksen auditorio) * Lankilan harjoitustilat ja huoneteatteri, Lankilan alue Nummelassa (Käppöstie 5) ==Historia== Kesäteatteri sai alkunsa vuonna 1971. Sitä ennen Vihdin kansalaisopiston näytelmäpiiri esitti lukuisia näytelmiä 1960-luvulla. Käytännön syistä näytelmäpiiri irtautui kansalaisopistosta vuonna 1983 itsenäiseksi yhdistykseksi ja teatteritoimintaa jatkettiin Vihdin teatteriyhdistys –nimen alla. Myöhemmin yhdistyksen virallinen nimi lyhennettiin muotoon Vihdin Teatteri ry. Kesäteatterin A-katsomo tuhoutui vuonna 2004 tulipalossa. Palanut osa uusittiin kokonaan. Vuonna 2007 katsomoon lisättiin liikuteltava sadekatos, ja penkit uusittiin 2010. Teatterin näytelmiä on esitetty muuallakin kuin Vihdissä, Suomessa esimerkiksi Muhoksella ja Torniossa. Näytelmiä on viety myös ulkomaille saakka, kuten Viroon. ==Muuta== Vihdin kunta on tukenut teatteria aktiivisesti, muun muassa järjestämällä tälle harjoitustiloja. Vuosina 1989–2010 harjoitustilat sijaitsivat Keinälä-nimisessä omakotitalossa. Nykyään harjoitustilat sijaitsevat Lankilan entisen päiväkodin tiloissa, jossa on myös mahdollisuudet pienimuotoisiin esitelmiin. Teatterin perustajajäseniin kuuluvat muun muassa näyttelijä ja ohjaaja Ilkka Moisio, joka työskentelee teatterissa yhä. ==Palkinnot ja tunnustukset== Wichtis-yhdistys palkitsi vuonna 2010 Vihdin Teatterin henkilökunnan merkittävästä työstä kulttuurin saralla. ==Organisaatio== Vihdin Teatterin hallitukseen kuuluvat: Puheenjohtaja on Marit Peura ja varapuheenjohtaja Anna-Leena Brännare. Muut hallituksen jäsenet ovat Sakari Kovasiipi, Tarja Kairikko, Jukka Ahonen (rahastonhoitaja), Heikki Mielonen, Kristiina Kemppainen (hallituksen sihteeri), Jenni Kanta-Oksa ja Tuija Karjalainen. Hallituksen varajäsenet ovat Taru Väätäinen ja Heikki Hyytiäinen. ==Lähteet== Vihdin Teatterin kotisivut ===Viitteet=== Luokka:Vihdin nähtävyydet Luokka:Vihdin kulttuuri
Jun Mizutani

Jun Mizutani (; s. 9. kesäkuuta 1989) on japanilainen pöytätennispelaaja ja olympiavoittaja. Hän on ollut parhaimmillaan ITTF:n rankingissa sijalla 5 heinäkuussa 2012. Vuonna 2007 hänestä tuli nuorin Japanin mestari.http://www.japantimes.co.jp/text/sp20090119a3.html Rio de Janeiron olympialaisissa Mizutani voitti olympiapronssia kaksinpelissä, ja vuodelle 2021 siirretyissä Tokion olympialaisissa hän voitti yhdessä Mima Itōn kanssa sekanelinpelin olympiakultaa. == Lähteet == * ITTF: Jun Mizutanin profiili * London 2012: Jun Mizutanin profiili ===Viitteet=== == Aiheesta muualla == Luokka:Japanilaiset pöytätennispelaajat Luokka:Vuonna 1989 syntyneet Luokka:Elävät henkilöt Luokka:Japanilaiset olympiavoittajat
Viitamäki

Viitamäki on suomalainen sukunimi. Viitamäki-nimisiä henkilöitä: * Jouko Viitamäki (s. 1949), meloja * Kauko Viitamäki (1923–2014), harmonikansoittaja * Maritta Viitamäki (s. 1952), näyttelijä * R. Olavi Viitamäki (1918–2001), psykologi ja professori. === Kuvitteellisia henkilöitä === * Jiri Viitamäki, Mikko Parikan esittämä hahmo TV-sarjassa Salatut elämät.
Englund

Englund on muun muassa seuraavien henkilöiden sukunimi: *Anabel Englund (s. 1992), yhdysvaltalainen laulaja ja lauluntekijä *Anders Englund (s. 1957), ahvenanmaalainen poliitikko *Andreas Englund (s. 1996), ruotsalainen jääkiekkoilija *Anna Englund (s. 1980), suomalainen kirjailija *Arthur Englund (1893–1952), suomalainen jalkapalloilija *Dag Englund (1906–1979), suomalainen arkkitehti *Einar Englund (1916–1999), suomalainen muusikko ja säveltäjä *Fritz Englund (1870–1951), suomalainen toimitusjohtaja ja harrastajavalokuvaaja *Fritz Englund (1871–1933), ruotsalainen shakinpelaaja, jonka mukaan on nimetty Englundin gambiitti *Harri Englund (s. 1966), sosiaaliantropologian professori *Ingmar Englund (1920–1978), suomalainen muusikko *John Englund (1870–1929), ruotsalaissyntyinen suomalainen valokuvaaja *Li Englund (1908–1993), tekstiili- ja pukusuunnittelija *Kaj Englund (1905–1976), suomalainen arkkitehti *Meri Englund (s. 1975), suomalainen viulisti *Nils-Joel Englund (1907–1995), ruotsalainen maastohiihtäjä *Nita Englund (s. 1992), yhdysvaltalainen mäkihyppääjä *Olov Englund (s. 1983), ruotsalainen jääpalloilija. *Peter Englund (s. 1957), ruotsalainen historioitsija *Robert Englund (s. 1947), yhdysvaltalainen näyttelijä *Sorella Englund (s. 1945), suomalainen balettitanssija. ==Entinen nimi== *Irina Milan o.s. Englund (s. 1947), suomalainen näyttelijä, laulaja ja sanoittaja
Sarah Attar

Sarah Amer Attar (; s. 27. elokuuta 1992 Escondido, Kalifornia) on saudiarabialainen yleisurheilijaSarah Attar Biography and Olympic Results | Olympics at Sports-Reference.com . Hän asuu YhdysvalloissaThe Guardian: Saudi Arabia's first female Olympic athlete hails progress - video ja opiskelee Pepperdinen yliopistossaPepperdine Magazine: Meet the Olympians: Sarah Attar humanistisia aineita. Hänellä on Saudi-Arabian ja Yhdysvaltain kaksoiskansalaisuus.Standing ovation for hijab-wearing Saudi woman athlete as she finishes Olympic 800m heat almost a whole lap behind fellow competitors Attar kilpaili vuoden 2012 kesäolympialaisissa Lontoossa 800 metrin juoksussa. Hänestä ja Wojdan Shaherkanista tuli Lontoon kisoissa ensimmäiset olympialaisissa edustaneet naiset. Virallisesti naisten osallistumista urheiluun ei sallita Saudi-Arabiassa, joten Kansainvälisen olympiakomitean ilmoitus kahden saudinaisen osallistumisesta sai maassa huonon vastaanoton. Naiset olivat valmistautuneet kisoihin Yhdysvalloissa.“Prostitutes of the Olympics” – a story about Sarah Attar and Wojdan Shaherkhani Attar sijoittui Lontoossa 800 metrin juoksussa alkuerissä viimeiseksi. Rio de Janeiron olympialaisissa 2016 Attar osallistui maratonjuoksuun, jossa sijoittui sijalle 132 ajalla 3.16.11. == Lähteet == Luokka:Saudiarabialaiset keskimatkojen juoksijat Luokka:Saudiarabialaiset kestävyysjuoksijat Luokka:Vuonna 1992 syntyneet Luokka:Elävät henkilöt
Francine Niyonsaba

Francine Niyonsaba (s. 5. toukokuuta 1993) on burundilainen yleisurheilija. Hän voitti yleisurheilun Afrikan-mestaruuskilpailuissa kultaa naisten 800 metrin juoksussa vuonna 2012.18èmes Championnats Séniors d'Afrique d'Athlétisme: Resultats Hän kilpaili myös vuoden 2012 kesäolympialaisissa Lontoossa ja ylsi kuudennelle sijalle 800 metrin juoksussa.Francine Niyonsaba Biography and Olympic Results | Olympics at Sports-Reference.com Hän paransi 800 metrin Burundin ennätystä viidesti vuonna 2012 päätyen Brysselissä aikaan 1.56,59. Niyonsaba voitti sisäratojen maailmanmestaruuden 800 metrillä Portlandissa 2016 Burundin ennätysajalla 2.00,01. Saman vuoden heinäkuussa hän juoksi Monacossa maansa ulkorataennätyksen 1.56,24. Riio de Janeiron olympialaisissa 2016 hän sai hopeaa ajalla 1.56,49. Hän paransi 800 metrin Burundin ennätyksen lukemiin 1.55,47 Monacossa 21. heinäkuuta 2017. Lontoon MM-kilpailuissa 2017 hän sai hopeaa ajalla 1.55,92. Hän voitti 800 metrin sisäratojen maailmanmestaruuden Birminghamissa 2018 Burundin ennätysajalla 1.58,31. Saman vuoden Afrikan-mestaruuskilpailuissa hän sai 800 metrillä hopeaa ajalla 1.57,97. Nionsaba sijoittui vuodelle 2021 siirretyissä Tokion olympialaisissa 10 000 metrillä viidenneksi Burundin ennätysajalla 30.41,93. 5 000 metrillä hänet hylättiin alkueräjuoksussa. Hän juoksi 2 000 metrin maailmanennätyksen 5.21,56 Zagrebissa 14. syyskuuta 2021. Hän paransi vuonna 2021 Burundin ennätyksiä useita kertoja päätyen 3 000 metrillä aikaan 8.19,08 Pariisissa 28. elokuuta ja 5 000 metrillä aikaan 14.25,34 Brysselissä 3. syyskuuta. == Lähteet == Luokka:Burundilaiset keskimatkojen juoksijat Luokka:Burundilaiset kestävyysjuoksijat Luokka:Burundilaiset olympiamitalistit Luokka:Vuonna 1993 syntyneet Luokka:Elävät henkilöt
Fagerström

Fagerström on seuraavien henkilöiden sukunimi: *Asser Fagerström (1912–1990), suomalainen muusikko, kustantaja ja toimittaja *Chrisse Fagerström (s. 1941), suomalainen kirjailija *Christoffer Fagerström (s. 1992), ruotsalainen jääpalloilija *Jarl Fagerström (1914–1975), suomalainen ratameloja *Johan Fagerström (1822–1911), suomalainen värjäri ja talonomistaja *Kai Fagerström (s. 1964), suomalainen valokuvaaja *Karl Johan Fagerström (1751–1799), suomalainen juristi, valtiopäivämies ja Vaasan ja Oulun pormestari *Lars Fagerström (1914–2001), suomalainen kasvitieteilijä *Lasse Fagerström (1951–2016), suomalainen näyttelijä *Nina Fagerström (s. 1982), suomalainen esteratsastaja *Noora Fagerström (s. 1985), suomalainen yritysjohtaja, poliitikko ja Kokoomuksen kansanedustaja *Salla Fagerström (s. 1980), suomalainen tietokirjailija ja televisiokäsikirjoittaja *Stig-Olof Fagerström (s. 1930), suomalainen moottoriveneilijä *Viktor Fagerström (1871–1959), suomalainen osuustoimintamies ja koulunjohtaja, maanviljelysneuvos *Waldemar Fagerström (1867–1962), suomalainen korkeimman oikeuden oikeusneuvos *Werner Fagerström (1869–1922), suomalainen juristi ja Viipurin pormestari.
Cheri Honkala

Cheri Honkala (s. 12. tammikuuta 1963 Minneapolis) on yhdysvaltalainen aktivisti ja poliitikko, joka oli Vihreän puolueen Jill Steinin varapresidenttiehdokkaana Yhdysvaltain presidentinvaaleissa 2012. Honkala tunnetaan muun muassa köyhyyden ja asunnottomuuden vastustajana. Hänellä on isänsä puolelta suomalaiset sukujuuret, äitinsä puolelta hän on cheyenne. Honkalan poika Mark Webber (s. 1980) on näyttelijä. == Lähteet == Luokka:Amerikansuomalaiset henkilöt Luokka:Yhdysvaltalaiset vihreät poliitikot Luokka:Vuonna 1963 syntyneet Luokka:Elävät henkilöt
Ye

Ye tarkoittaa seuraavia: * * .ye, Jemenin Internet-maatunnus * Yé, kylä Kanariansaarilla ==Henkilöt== Ye on seuraavien henkilöiden nimi: * Lou Ye (s. 1965), kiinalainen elokuvaohjaaja * Ye Jianying (1897–1986), kiinalainen poliitikko ja kansankongressin puheenjohtaja * Ye Qiaobo (s. 1964), kiinalainen pikaluistelija * Ye Shiwen (s. 1996), kiinalainen uimari * Ye Zheyun, kiinalainen liikemies * Ye, rap-artisti Kanye Westin virallinen nimi ja Ye-niminen albumi vuodelta 2018 ==Katso myös== Aihepiiriin liittyy myös seuraava: * Johnny I Hardly Knew Ye, irlantilainen kansanlaulu
Yf

Yf tarkoittaa seuraavia: * * * Young Filmmakers, YF, suomalainen mediakoulu. ==Katso myös== Aihepiiriin liittyy myös seuraava: * Lockheed YF-12, lentokoneprototyyppi.
Yj

Yj tarkoittaa seuraavia: * * * YJ, Jeep Wranglerin malli * Ylihärmän Junkkarit, YJ, suomalainen urheiluseura.
Micco

Micco on Yhdysvalloissa Floridassa sijaitseva CDP, väestönlaskennassa asuinalueeksi määritelty paikka. Se kuuluu Brevardin piirikuntaan. Vuoden 2010 laskennan mukaan asukkaita on 9 052. Alueen postinumero on 32976. == Maantiede == Micco sijaitsee kohdassa 27°52′39″ N, 80°30′52″ W. Sen pinta-ala on 25,6 neliökilometriä, josta maata on 19,7 neliökilometriä. Alue sijaitsee seitsemän metriä merenpinnan yläpuolella. Kuva:Micco FL Micco Rd west01.jpg Kuva:Micco FL Micco Rd west02.jpg == Lähteet == Luokka:Floridan maantiede Luokka:Yhdysvaltain väestönlaskennalliset asuinpaikat
Yq

Yq tarkoittaa seuraavia: * * * Young Quaker, YQ, brittiläinen aikakauslehti. fr:YQ
Breakthrough

Breakthrough on yhdysvaltalaisen Dan Troykan vuonna 2000 kehittämä kahden pelaajan strateginen lautapeli. Alun perin se suunniteltiin pelattavaksi 7×7 ruudun kokoisella laudalla, mutta laudan kokoa voi helposti muuttaa, ja vuonna 2001 se voittikin 8×8 ruudun kokoisille laudoille järjestetyn pelisuunnittelukilpailun. == Säännöt == Aloitustilanteessa kaksi alinta riviä on täytetty valkeilla nappuloilla ja kaksi ylintä riviä mustilla. Toinen pelaajista pelaa valkeilla, toinen mustilla nappuloilla. Toinen pelaajista aloittaa siirtämällä jotakin nappuloistaan. Sen jälkeen pelaajat siirtävät omia nappuloitaan vuorotellen. Valkeita napuloita on mahdollistaa siirtää ainoastaan ylöspäin ja mustia vain alaspäin. Vuoron aikana voidaan siirtää vain yhtä nappulaa, ja sitä voi siirtää eteenpäin yhden ruudun joko suoraan tai vinottain, jos kohderuudussa ei ennestään ole nappulaa. Siirto kuitenkin on mahdollinen myös, jos se tapahtuu vinottain ja kohderuudussa on vastustajan nappula. Tällöin kyseinen vastustajan nappula poistetaan pelilaudalta ja siirtyvä nappula asetetaan ruutuun sen tilalle. Ensimmäinen pelaaja, jonka nappula saavuttaa pelaajasta katsoen kauimmaisen rivin tai jonka vastustajan kaikki nappulat joutuvat poistetuiksi laudalta, voittaa pelin. == Lähteet == == Aiheesta muualla == * Breakthrough BoardGameGeek-sivustolla * Little Golem – kahdenpelattavia pelejä verkossa, joukossa Breakthrough Luokka:Strategialautapelit
Gary Johnson

Gary Earl Johnson (s. 1. tammikuuta 1953 Minot, Pohjois-Dakota) on yhdysvaltalainen liikemies ja entinen New Mexicon osavaltion kuvernööri. Hän oli Libertaaripuolueen ehdokkaana vuosien 2012 ja 2016 presidentinvaaleissa. Vuonna 2016 Johnson sai 3 828 844 ääntä, joka oli 3,2 prosenttia kokonaisäänimäärästä. Suurimmat ääniosuudet hän sai New Mexicossa (9,3%) ja Pohjois-Dakotassa (6,3%). Valitsijamiehiin hänen äänimääränsä ei kuitenkaan riittänyt. Johnson on entinen republikaani, joka toimi New Mexicon kuvernöörinä vuosina 1995–2003. Libertaaripuolueeseen hän siirtyi vuonna 2011. Ennen politiikkaan ryhtymistä Johnson toimi rakennusalan yrittäjänä, ja hän omistaa yhden New Mexicon suurimmista rakennusliikkeistä. == Lähteet == Luokka:New Mexicon kuvernöörit Luokka:Yhdysvaltalaiset republikaanipoliitikot Luokka:Yhdysvaltalaiset poliitikot Luokka:Yhdysvaltalaiset presidenttiehdokkaat Luokka:Yhdysvaltalaiset liikemiehet Luokka:Vuonna 1953 syntyneet Luokka:Elävät henkilöt
Jill Stein

Jill Ellen Stein (s. 14. toukokuuta 1950 Chicago) on yhdysvaltalainen sisätautilääkäri, aktivisti ja poliitikko. Hän oli Vihreän puolueen presidenttiehdokas Yhdysvaltain vuoden 2016 presidentinvaaleissa ja sai 0,98 prosenttia äänistä. Hän oli puolueen ehdokkaana myös vuoden 2012 presidentinvaaleissa, joissa hän sai 0,3 prosenttia äänistä. Stein syntyi Chicagossa ja kasvoi Highland Parkissa Illinois'n osavaltiossa. Hän opiskeli lääketiedettä Harvardin yliopistossa, josta valmistui vuonna 1979. Valmistuttuaan hän muutti Lexingtoniin Massachusettsin osavaltioon, jossa hän aloitti työt lääkärinä ja meni naimisiin toisen lääkärin, Richard Rohrerin, kanssa. He saivat kaksi poikaa. Vuonna 1998 Stein aloitti ympäristöaktivismin ja lähti mukaan yritykseen sulkea viisi hiilivoimalaa Massachusettsissa. Vuonna 2002 hän oli Vihreän puolueen ehdokkaana Massachusettsin kuvernööriksi, mutta ei tullut valituksi. Hän oli ehdolla mutta ei tullut valituksi myös edustajainhuoneeseen vuonna 2004, osavaltion ministeriksi (Secretary of the Commonwealth) vuonna 2006 ja uudelleen kuvernööriksi vuonna 2010. Sen sijaan vuonna 2005 hänet valittiin Lexingtonin kaupunginvaltuustoon ja jatkokaudelle vuonna 2008. Steinin kannattajiin vuoden 2012 presidentinvaaleissa kuului muun muassa poliittinen aktivisti Noam Chomsky. Hänen varapresidenttiehdokkaanaan oli suomalaissukuinen Cheri Honkala. == Presidentinvaalit 2016 == Vuoden 2016 vaaleissa Steinin varapresidenttiehdokas oli ihmisoikeusaktivisti Ajamu Baraka. Vaalikampanjansa aikana, syyskuussa 2016, Stein osallistui Pohjois- Dakotassa uutta öljyputkea vastustavaan mielenosoitukseen ja töhri työkonetta maalilla. Häntä vastaan nostettiin syyte Mortonin piirikunnassa luvattomasta tunkeutumisesta ja vahingonteosta. Barakaa vastaan nostettiin samat syytteet. Stein sai noin 1,5 miljoonaa ääntä, eli yhden prosentin äänistä. Vaalien jälkeen Stein johti kampanjaa, jonka tarkoitus oli saada aikaan äänten uudelleenlaskenta kolmessa vaa’ankieliosavaltiossa, joissa republikaaniehdokas Donald Trump oli voittanut demokraattien Hillary Clintonin. Steinin kampanja keräsi yli kuusi miljoonaa dollaria uudelleenlaskentaa varten; Steinin oma vaalikampanjakeräys oli tuottanut noin 3,5 miljoonaa dollaria. Wisconsinissa uudelleenlaskenta suoritettiin ja Trump vahvistettiin voittajaksi, mutta Pennsylvaniassa ja Michiganissa tuomarit päättivät, että uudelleenlaskentaa ei tehdä. == Lähteet == == Aiheesta muualla == *Jill Steinin kampanjasivusto Luokka:Yhdysvaltalaiset lääkärit Luokka:Yhdysvaltalaiset vihreät poliitikot Luokka:Yhdysvaltalaiset presidenttiehdokkaat Luokka:Amerikanjuutalaiset Luokka:Vuonna 1950 syntyneet Luokka:Elävät henkilöt
Honkonen

Honkonen on suomalainen sukunimi, joka on muun muassa seuraavilla henkilöillä: *Jallu Honkonen (1883–1969), amerikansuomalainen laulaja, urkuri, kuoronjohtaja ja toimittaja *Janos Honkonen (s. 1975), kirjailija, näyttelijä, muusikko ja tekijänoikeusaktivisti *Juha Honkonen, Vihreän Langan päätoimittaja *Kuuno Honkonen (1922–1985), kansanedustaja (SKDL), suurlähettiläs *Leo Honkonen (nyk. Sjöman, 1983), näyttelijä *Matti Honkonen, muusikko *Marja Honkonen, Journalistin päätoimittaja 2024- *Petri Honkonen (s. 1987), poliitikko ja ministeri *Rosa Honkonen (s. 2000), näyttelijä *Seppo Honkonen (s. 1978), teatteriohjaaja *Toivo Honkonen, DJ Topi (s. 1950), suomalainen DJ *Vesa Honkonen (s. 1958), arkkitehti ja valaistussuunnittelija.
Ketola

Ketola tarkoittaa seuraavia: ==Paikannimi== *Ketola on kylä Halikossa Salossa *Ketola on kylä Vammalassa Sastamalassa. ==Sukunimi== *Alfred Ketola (ent. Andersson, 1882–1965), oppikoulun lehtori, taide- ja teatteriarvostelija, taidemaalari *Anne Ketola (s. 1983), käännöstieteilijä, kuvataiteilija ja kääntäjä *Arvo Ketola (1921–1996), kirjailija *Einari Ketola (oik. Frestadius, 1904–1980), näyttelijä *Erkki Ketola (s. 1929), varatuomari, eduskunnan pääsihteeri, valtiopäiväneuvos *Estella Ketola (ent. Tammisola, 1895–1925), kommunistipoliitikko *Heljä Ketola (s. 1946), poliitikko *Iida Ketola (myöh. Ketola-Korppila, s. 1990), mediapersoona, kampaamoyrittäjä ja radiotoimittaja *Inkeri Ketola (o.s. Malm, 1933–2005), iskelmälaulaja *Jaakko S. Ketola (ent. Hermansson, 1882–1954), saarnaaja ja kristillisen kirjallisuuden suomentaja *Jouko Ketola (s. 1945), yritysjohtaja, teollisuusneuvos *Juha-Pekka Ketola (s. 1983), jääkiekkoilija *Jussi Ketola (1908–1986), vuorineuvos, rakennusyhtiön toimitusjohtaja *Jyrki Ketola (1964–2025), metsänomistaja, metsäalan vaikuttaja ja kolumnisti *Kari Ketola (s. 1963), jalkapalloilija *Keijo Ketola (1929–2002), korkeushyppääjä *Kristiina Ketola (s. 1944), taidemaalari *Markku Ketola (1945–1985), urkutaiteilija *Mika Ketola (s. 1984), pikajuoksija *Mikko Ketola (s. 1963), kirkkohistorioitsija *Olli Ketola (s. 1979), muusikko, äänittäjä ja tuottaja *Pasi Ketola (s. 1971), multi- instrumentalisti, musiikin tuottaja ja lauluntekijä *Pentti Ketola (1925–1972), kirjailija *Reino Ketola (1928–2013), korkeimman oikeuden jäsen *Ritva Ketola (s. 1953), kirjailija *Saija Ketola (s. 1986), sarjakuvataiteilija ja kuvittaja *Tuomas Ketola (s. 1975), tennispelaaja ja -valmentaja *Veli-Pekka Ketola (s. 1948), jääkiekkoilija ja jääkiekkovalmentaja ==Muita== *Veli-Pekka Ketola -palkinto, jääkiekkoilijalle myönnettävä palkinto Luokka:Luettelot henkilöistä sukunimen mukaan
Eero Vanhatalo

Eero Vanhatalo (22. maaliskuuta 1936 – 11. joulukuuta 2007 Tampere) oli suomalainen runoilija. Vanhatalo työskenteli A-klinikan johtajana. Hänet palkittiin 1959 J. H. Erkon kirjoituskilpailussa ja hänen runojaan ilmestyi ensimmäisen kerran Nuoren Voiman Liiton runoantologiassa Kymmenen (Otava 1960). Seuraavan kerran Vanhatalon runoja julkaistiin vasta 1996. Vanhatalo teki myös käsikirjoituksia televisio-ohjelmiin. Vanhatalo käytti salanimeä Kalervo Johannes yhdessä Uula Erosen kanssa. == Teoksia == * Tampereen reumayhdistys vuosina 1947-1967. Tampere 1967 * Ilmaan heitetty kivi : runoja ja simppeleitä. A-klinikkasäätiön raporttisarja n: o 20. A-klinikkasäätiö, Helsinki 1996 * Parkinson x krematorio : runoja taudista ja elämästä. Atena, Jyväskylä 1997 * Käyttörunoja vuosien varrelta. A-klinikkasäätiön moniste 20. A-klinikkasäätiö, Helsinki 2000 * Pihkatuuli : runoja maisemista ja ihmisistä. MC-pilot, Tampere 2000 * Tapa hengittää. MC-pilot, Tampere 2002 * Kylmällä kivellä : runoja. Pilot-kustannus, Tampere 2003 * Matka korvien välissä : mietteitä. Pilot-kustannus, Tampere 2004 * Meidän yliopisto : Mansikkamäen kansakoulu 1896-1972 ; toimittaja Mirja Vanhatalo ; työryhmä Kari Manninen, Juha-Pekka Mattila, Eero Vanhatalo. Pertunmaa 2005 == Lähteet == * Kirjasampo.fi : Eero Vanhatalo Luokka:Suomalaiset runoilijat Luokka:Vuonna 1936 syntyneet Luokka:Vuonna 2007 kuolleet
UE Llagostera

Unió Esportiva Llagostera on espanjalainen jalkapalloseura, jonka kotipaikka on noin 8 000 asukkaan Llagostera Gironan maakunnassa Kataloniassa. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seuran kotistadion on 1 200 -paikkainen Municipal, joka avattiin vuonna 1948. == Historia == Seuran perusti vuonna 1947 Llagosteran pormestari Leandre Calm, joka oli myös seuran ensimmäinen puheenjohtaja. Seuran alkuperäinen nimi oli espanjankielinen Unión Deportiva Llagostera. Llagostera pelasi historiansa ensimmäiset runsaat 60 vuotta Katalonian aluesarjoissa. Kaudeksi 2004–2005 päävalmentajaksi tulleen Oriol Alsinan valmennuksessa seura saavutti viisi sarjanousua seitsemän kauden aikana. Vuodesta 2008 lähtien seuran puheenjohtajana on toiminut Alsinan vaimo Isabel Tarragó. Espanjan neljänneksi korkeimmalle ja alimmalle kansalliselle sarjatasolle Tercera Divisióniin Llagostera nousi kaudeksi 2009–2010. Jo kaudella 2010–2011 seura voitti Terceran lohkonsa ja nousi karsintojen kautta Segunda División B:hen. Kaudella 2012–2013 Llagostera ylsi cup-kilpailu Copa del Reyssä neljännelle kierrokselle, jolla se kohtaa pääsarjaseura Valencian. == Lähteet == == Aiheesta muualla == * Seuran sivusto Luokka:Espanjalaiset jalkapalloseurat Luokka:Katalonian urheilu Luokka:Gironan maakunta